open-index/open-wikipedia-markdown huggingface dataset:
Francis Cuggy

**Francis Cuggy** (født 16. juni 1889 i Walker i Newcastle upon Tyne,  død 27. mars 1965) var en engelsk fotballspiller som spilte for Sunderland. Han spilte også to kamper på det engelske landslaget. Han debuterte i kampen mot Irland 15. februar 1913 og spilte også mot Irland 14. februar 1914. Begge gangene spilte han fulle kamper uten å få kort. Senere ble han spillende trener for Wallsend, og han var også trener i Spania. Han spilte 190 kamper i forsvaret til Sunderland og scoret 4 mål. Den største sesongen var 1913, da klubben tok the Double.

## Eksterne lenker
* 
* englandstats.com - football
Hundre og én dag

***Hundre og én dag*** er en reportasjebok av Åsne Seierstad fra 2003. Den handler om det som skjedde før, under og rett etter amerikanerne invaderte Bagdad. Åsne Seierstad refererer de opplevelsene og hendelsene som hun oppfatter i løpet av denne tiden. Boken er oversatt til dansk, svensk, nederlandsk, fransk, engelsk, tysk, bulgarsk, latvisk, gresk, islandsk, finsk og spansk.
The Crystals

**The Crystals** var en amerikansk vokaljentegruppe som ble startet i Brooklyn, New York, USA i 1961. Av gruppen mest kjente hits er «*[[Da Doo Ron Ron]]*» og «*[[Then He Kissed Me]]*» som begge ble produsert av Phil Spector.

Medlemmene i gruppen var Barbara Alston, Mary Thomas, Delores «Dee Dee» Kennibrew, Merna Girard og Patricia «Patsy» Wright og de startet gruppen da de gikk på high school. Alston sang førstestemmen og allerede samme år som de startet fikk de kontrakt med Phil Spectors plateselskap Philles Records og en tilhørende mellomstor hit i USA med sangen «*There's No Other Like My Baby*».

De neste singlene «*Uptown*» og «*Oh, Yeah, Maybe, Baby*» hadde også gode salgstall. Dolores LaLa Brooks erstattet etter dette Merna Girard som var gravid. Spector satt på rettighetene til navnet The Crystals og spilte inn noen plater med sangeren Darlene Love og ga dette ut under navnet the Crystals. Blant disse innspillingene var singelen «*He's a Rebel*» som gikk til topps på Billboard-listen og ble i USA gruppens største hit.

Etter dette spilte den opprinnelige gruppen inn sangene «*Da Doo Ron Ron*» og «*Then He Kissed Me*» som ble store suksesser. På dette tidspunktet forlot Mary Thomas gruppen. Det var imidlertid spenninger overfor Spector som hadde brukt gruppenavnet uten dem. Spector konsentrerte seg da om andre prosjekt, blant andre The Ronettes. Crystals ble oppløst i 1966 etter å ha gitt ut noen singler som ikke nådde de store salgstall. I 1971 hadde gruppen en gjenforening og har siden opptrådt sammen i forskjellige sammensetninger ved ulike anledninger.

## Eksterne lenker
* 
* 
*
Fylkesvei 2920

**Fylkesvei 2920 ** går mellom Ullsåk og Engebretgarden i Hemsedal.

Frem til 2019 hadde veien betegnelsen fylkesvei 231 (Buskerud).

## Kommuner og knutepunkter

.

## Referanser




## Eksterne lenker
* Vegvesenets vegkart 
*
Kornett (grad)

**Kornett** er den laveste offisersgraden i kavaleriet, tilsvarende fenrik eller sekondløytnant i infanteriet. Tittelen kommer av *kornett*, en eldre betegnelse på standarten som denne offiseren hadde ansvar for å bære. Kornett er en subalternoffiser. I Sverige var graden i bruk frem til 1835. Et kavallerikompani var der satt opp med to kornetter.

Pr. januar 2007 var prins Harry av Wales kornett i regimentet The Blues and Royals.
Hermaness

**Hermaness** er et naturreservat på den nordlige delen av øya Unst som tilhører den skotske øygruppen Shetland. Vest og nord for Hermaness ligger Atlanterhavet og i øst ligger Burra Firth. Hermaness er Storbritannias nordligste punkt.

Store kolonier med fugler som lundefugl, havhest, havsule, toppskarv, storjo og lomvi. Totalt er det over 100&nbsp;000 fugler som hekker på Hermaness.

## Referanser


## Eksterne lenker
*  Undiscovered Scotlands side om Hermaness.
*  Nature Shetlands side om Hermaness.
*  Visit Scotlands side om Hermaness.
The Ronettes

**The Ronettes** var en amerikansk jentegruppe fra 1960-årene som er kjent fordi sangene deres ble dels skrevet og produsert av Phil Spector. Gruppen bestod av Veronica Bennett (senere Ronnie Spector (1943–2022)), hennes søster Estelle Bennett og deres kusine Nedra Talley. Deres mest kjente sanger er «Be My Baby», «Baby I Love You» og «Walking In The Rain». Etter et opphold på midten av 1960-tallet gjenopptok The Ronettes og Spector samarbeidet, men uten å oppnå samme suksess som tidligere. Musikksmaken hadde utviklet seg bort fra slike vokalgrupper. Gruppen ble oppløst i 1966.

Phil Spector og Veronica Bennett giftet seg i 1968, men da de ble skilt i 1973, innledet Ronnie Spector en solokarriere.

The Ronettes ble tatt opp i Vocal Group Hall of Fame i 2004 og i Rock and Roll Hall of Fame 12. mars 2007. Da Ronnei Spector døde i 2022 var Nedra Talley (75) det siste gjenlevende medlemmet av gruppen.

## Diskografi
### Studioalbum
* *Presenting the Fabulous Ronettes* (1964)

### Singler
(med plassering på Billboard Hot 100)
* «I Want a Boy» / «Sweet Sixteen» (1961)
* «I'm Gonna Quit While I'm Ahead» / «I'm on the Wagon» (eller «My Guiding Angel») (1962)
* «Silhouettes» / «You Bet I Would» (1962)
* «Good Girls» / «Memory» (1962)
* «Be My Baby» / «Tedesco & Pitman» (1963) (#2)
* «Baby, I Love You» / «Miss Joan & Mr Sam» (1963) (#24)
* «(The Best Part of) Breakin' Up» / «Miss Joan & Mr Sam» (1964) (#39)
* «Do I Love You?» / «Bebe & Susu» (1964) (#34)
* «Walking in the Rain» / «How Does it Feel?» (1964) (#23)
* «Born to Be Together» / «Blues for Baby» (1965) (#52)
* «Is This What I Get for Loving You?» / «Oh, I Love You» (1965) (#75)
* «I Can Hear Music» / «When I Saw You» (fra *Presenting the Fabulous Ronettes*) (1966) (#100)
* «You Came, You Saw, You Conquered» / «Oh, I Love You» (1969)
* «Lover Lover» / «Go Out and Get It» (1973)
* «I Wish I Never Saw the Sunshine» / «I Wonder What He's Doing» (1974)

### Samlingsalbum
* *Philles Records Presents Today's Hits* (1963)
* *A Christmas Gift for You from Phil Spector* (1963)
* *The Ronettes Featuring Veronica* (1965)
* *The Best of the Ronettes* (1992)
* *Be My Baby: The Very Best of the Ronettes* (2011)
* *Everything You Wanted to Know About the Ronettes ...But Were Afraid to Ask* (2017)

## Referanser


## Eksterne lenker
* 
* 
*  'The Ronettes' Vocal Group Hall of Fame Page
Shetland Islands Council

**Shetland Islands Council** (forkortet **SIC**) er navnet på de lokale myndighetene på den skotske øygruppen Shetland. SIC er den nordligste lokale myndighet i Storbritannia. SIC har blant annet har ansvaret for miljø, veier, fergetransport, sosialtjenester, renovasjon, brannvesen og havnevesen. SIC har rett til å kreve inn council tax. SIC består av 22 folkevalgte, hvor neste valg er i mai 2007. Dagens råd er satt sammen av 19 menn og 3 kvinner.

Politisk sammensetning i rådet:
* Uavhengige – 17 
* Liberaldemokratene – 5

SICs kostnader for året 2005/2006 var £182 millioner, og dekket alle kostnadene til offentlige tjenester på Shetland. Inntektene fra avgifter, council tax og overføringer fra Scottish Executive utgjorde £130 millioner. Differansen på £52 millioner ble dekt opp av avkastning og overføring fra Shetlands ulike oljefond.

De største kostnadene er knyttet til utdanning, sosial- og omsorgstjenester, veier og transport og drift av oljeterminalhavnen i Sullom Voe.

Inntektsfordeling for året 2005/2006:

31. mars 2006 var Shetlands oljefond på £292 millioner, tilsvarende £13&nbsp;000 pr innbygger (163&nbsp;000 kroner pr innbygger). Rådets økonomiske retningslinje er at fondet aldri skal komme under £250 millioner.

## Referanser


## Eksterne lenker
*  Offisiell hjemmeside
Administrasjon

**Administrasjon** av latin: *administratio* brukes om å forestå, lede eller bestyre en organisasjon. Ordet brukes også om stedet (bygningen) der administreringen foregår, og om selve organisasjonen som administrerer, som i *[[stat]]sadministrasjonen*, som i folkelig dagligtale betegner både regjeringsbyggene og byråkratiet som arbeider der.

Administrasjonen arbeider både med organisasjonens hovedmål og med de nødvendige støttefunksjoner som tilsammen må til for å styre og vedlikeholde driften. Der er funksjoner som logistikk, innkjøp, betalingsformidling, personaladministrasjon, lønn, kontroller, rutiner med mer. Leder kalles også for administrator.

Funksjonen administrasjon er nødvendig for enhver organisasjon, men kan dekkes av en eller flere personer, avhengig av størrelsen på foretaket. Administrasjon er eget fag eller delfag ved de fleste utdanningstilbud som er rettet mot det offentlige eller næringslivet. Faget er gjerne kombinert med økonomi og regnskap i fagområdet økonomi og administrasjon. 

I offentlige organisasjoner gir forvaltningsrett lovregler for hvordan administrasjonen skal arbeide. Forvaltningsrett tilhører den delen av jussen som omhandler offentlig rett.

## IT
Innen informasjonsteknologi er administrasjon – eller vanligere systemadministrasjon – et begrep som benyttes om rutinemessige driftsoppgaver som oppretting av brukerkontoer og sørge for at servere fungerer etc. 

## Skille administrasjon og politisk ledelse
I flere land benyttes begrepet om de utskiftbare politiske ansatte tilhørende som er tilknyttet en (politisk) leder. For eksempel refererer *Obama-administrasjonen* til de mange tusen politisk- og administrativt ansatte som har fått sin stilling i forbindelse med denne presidentens presidentperiode. I norsk statsstyre er betydningen forskjellig, ettersom "administrasjonen" er de fast ansatte som ikke bytter jobb ved regjeringsskifte.
Mailsort

**Mailsort** er en femsiffers kode som brukes av Royal Mail, Storbritannias postverk for sortering av post fra forretningskunder. Kunder som bruker koden og sender minst 4000 enheter av gangen får rabatt på portoen. Systemet er innført fordi Storbritannias postkoder ikke er optimale i forhold til fordeling mellom hovedsorteringskontorer. 

Koden er ikke allment kjent, og skrives ikke som en del av adressen. I stedet skrives den et annet sted på konvolutten, eller den kan legges på som strekkode. Dette gjør det lettere å bruke koden til automatisk sortering. 

Fordi Mailsort bare brukes av store forretningskunder kan systemet omdefineres uten store problemer. Den siste omleggingen skjedde i august 2005. 

I tillegg til rabatt på porto åpner bruken av Mailsort for servicenivåer utenom de vanlige 1. og 2. klasses post, slik at man kan spesifisere en lengre leveringstid og dermed få enda lavere portokostnader. Rabattordningen er delt i tre grupper, eller produkter, kjent som Mailsort 120, 700 og 1400. Inndelingen er basert på hvor finsortert sendingen er. Det finnes også en mulighet for å kombinere Mailsort med annen del av postkoden, den som spesifiserer ombæringsruten; dette produktet er kjent som Walksort. 

## Servicenivåer

## Struktur

De første tre sifrene kalles *Residue Selection code*. Den viser til et område som varierer fra ett postdistrikt til flere postområder; de fleste kodene viser til ett postdistrikt. Noen eksempler er:

*104 tilsvarer postområdene KA og ML
*172 tilsvarer postområdet LS
*244 tilsvarer postdistriktet SW1
*269 tilsvarer postområdet BN og postdistriktet RH14

De siste to sifrene kalles *Direct Selection code*, og viser til ett eller flere postdistrikter. 

Det settes ofte en bokstav, mellom A og P, foran koden. Denne viser til en av de seksten regionene i landet, men inngår egentlig ikke i Mailsortkoden. Koden brukes for å sikre at de brevene som skal lengst blir behandlet først, mens de som er i samme region som avsender kan vente til sist og allikevel nå frem i tide. Når man bruker slike bokstaver leverer man ikke med fortløpende sortering etter Mailsortkode for hele sendingen, men i stedet sortert innenfor hver region, og regionene sortert geografisk. 

### Residue Selection code
Oslo Fluid

**Oslo Fluid** er en norsk hiphop-gruppe fra Oslo. Gruppen ble dannet i 1994. I 1999 dannet Oslo Fluid og bandet Klovner i Kamp plateselskapet City Connections som blant annet utga verdens første rap-album på norsk, *[[Schwin]]* i 2000. Aslak Rakli «Alis» Hartberg er med i begge bandene.
 
## Medlemmer

*Aslak «Alis»/«Fattern» Hartberg
*Gaute «Coach» Rimehaug
*Morten Joachim «Mojo» Vatn
*Christian «Level One» Welsh.

## Utgivelser
**[[Dynamite (Oslo Fluid-album)|Dynamite]]* (1996)
**Beats & Rhymes (12"), Limited Edition)* (1998)
**Intermission* (Singel, 4 spor, innspilt hos Bjølsen Lyd, 1999)
**[[Cycles of Life]]* (2000)
**[[12 Fluid Ounces]]* (2004)

## Eksterne lenker
Fylkesvei 6096

**Fylkesveg 6096** går mellom Rensvik og Flatset på Frei i Kristiansund kommune.

Før Freifjordtunnelen med riksvei 70 ble tatt i bruk i august 1992 var strekningen mellom Rensvik og Kvalvåg del av riksvei 16, den tidligere hovedveien mellom Kristiansund og Oppdal.

Frem til 2019 hadde veien betegnelsen Fylkesvei 265 (Møre og Romsdal).

## Kommuner og knutepunkter

## Referanser


## Eksterne lenker
* Vegvesenets vegkart 
*
British Forces Post Office

**British Forces Post Office** (**BFPO**) er postverket som betjener Storbritannias forsvar. Det opererer uavhengig av Royal Mail, og leverer post både i Storbritannia og andre steder i verden hvor britiske styrker er stasjonert. 

BFPO har egne postkoder, på formatet BFPO NNN eller BFPO c/o NNN, der NNN er ett til fire siffer. Sendinger til britisk personell i utlandet skal adresseres med denne koden, og ikke med henvisning til landet mottakeren befinner seg i. Dette er spesielt viktig ettersom man normalt bare betaler innenlands porto, og et brev adressert til et annet land med innenlands porto vil oftest bli forsinket fordi sorteringsmaskiner oppfatter det galt. 

Det er også utviklet en spesiell «hybridpost», der avsender kan sende brevet per e-post til BFPO, som så skriver det ut og leverer det på papir. Systemet kalles «e-Bluey», et navn som kommer fra aerogrammene som deles ut til soldater og deres pårørende. De består av luftpostpapir med selvklebende striper langs kantene, slik at arket kan foldes og forsegles uten bruk av konvolutt. De ble kjent som «blueys» på grunn av det blå papiret som brukes, et navn som har fått en følelsesmessig betydning for mange briter.

Av sikkerhetsgrunner må brev fra soldater til sivile adresser i Nord-Irland og Irland leveres direkte til BFPO, og ikke legges i postkasser. Slike brev skal heller ikke ha en militær avsenderadresse, og man kan ikke bruke e-Bluey. 

Et eksempel på en adresse, med fiktiv enhet og navn, er:
:12345678 LCPL B Jones
:B Company
:1 Loamshire Regt
:BFPO 61

Koden BFPO 61 viser at det er en soldat stasjonert i Milano. 

## Eksterne lenker

*
Fylkesvei 6128

**Fylkesveg 6128** går mellom Tingvollvågen og Meisingset i Tingvoll.

Kommunal veg Venåsvegen og strekningen mellom Haugen og Meisingset vegkryss var opprinnelig del av riksvei 70. Da strekningene ble omklassifisert ble Fv6128 forlenget med 0,4 km.

Frem til 2019 hadde veien betegnelsen fylkesvei 302 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Split-album

Et **split-album** er et musikkalbum hvor to eller flere band eller artister går sammen for å gi ut ett felles musikkalbum. Split-album reduserer kostnadene ved å gi ut et album, samtidig som det kan gi økt PR å gi ut med andre band. Dette gjør at split-utgivelser er vanlig blant nyoppstartede band og undergrunnsmusikk.

To eksempler på split-album er *[[Emperor/Hordanes Land|Emperor / Hordanes Land]]* og *[[The Forest Is My Throne / Yggdrassil]]* av blant annet bandet Enslaved.

## Se også
*Konsertalbum
*Studioalbum
*Samlealbum
MS «Fjordbris» (1990)

**MS «Fjordbris»** er en norskbygget hurtigbåt av katamaran-typen som gikk i ruten Stavanger-Vikedal-Sandeid. Skipet er et av tre like søsterskip levert i 1990 for trafikk på Vindafjord- og Ryfylke-rutene. Skipet ble solgt til Tyrkia i 2010. Siden 2018 har hun hatt navnet **«Fahri Kaptan 5»** og gått i ruter mellom Bodum i Tyrkia og greske øyer.

## Teknisk informasjon
*Byggeår:          1990 
*Byggested:        Båtservice Mandal Verft Norge 
*Ombygget:         1995–1996 
*Ombyggingssted:   ? 
*Lengde:           29 m
*Bredde:           8,3 m 
*Dypgående:       2,3 m 
*Tonnasje:         236 bt 
*Hovedmotorer:     To MTU 12V396TE84 dieselmotorer 
*Maskineffekt:     4076 hk 
*Fart:             35 knop 
*Passasjerer:      180 stk

## Historie
*1990: Blir levert fra Båtservice Mandal Verft til Rogaland Trafikkselskap A/S, Stavanger. Blir døpt MS «Fjordbris» og satt i trafikk på hurtigbåtene i Ryfylke i Rogaland.
*Januar 2002: Blir tatt ut av trafikk i Ryfylke. Blir senere satt inn i Flaggruten mellom Bergen, Stord, Haugesund, Karmøy og Stavanger. Trafikkerer hovedsakelig bare strekningen mellom Haugesund, Kopervik (Karmøy) og Stavanger, som også kalles Haugesundsekspressen
*Januar 2003: Blir overført til Stavangerske AS, Stavanger.
*Januar 2005: Blir tatt ut av trafikk og lagt opp som reservebåt.
*Januar 2007: Blir satt inn i trafikk i Ryfylke.
*Mai 2007: Blir satt inn i rutetrafikk i Flaggruten og Haugesundsekspressen.
*Januar 2010: Solgt til Tyrkia.
*August 2018: Nytt navn **«Fahri Kaptan 5»**. Satt inn i trafikk mellom Bodrum i Tyrkia og greske øyer.

## Se også
*Flåteliste for Rogaland Trafikkselskap/Stavangerske

## Eksterne lenker
* 
* 
*  Stavangerske's hjemmeside
Fylkesvei 7470

**Fylkesvei 7470** går mellom Fridalen og Røvika i Fauske.

Før Røviktunnelen ble tatt i bruk 2011 var strekningen mellom Straumsnes og Røvika del av .

Frem til 2019 hadde veien betegnelsen fylkesvei 530 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Hole in the Sky 2006

Hole in the Sky-festivalen ble arrangert på Garage og USF Verftet i Bergen for syvende gang i 2006.

## Program
### Onsdag [[23. august]] «Sworn Revenge»
* *[[Dead Trooper]]*
* *[[Obscure]]*
* *[[She Said Destroy]]*
* *[[Burst]]*
* *[[Aeternus]]*

### Torsdag [[24. august]] «Immortal Rites»
* *[[Obliteration]]*
* *[[Waklevören]]*
* *[[Helheim]]*
* *[[Necrophagist]]*
* *[[Morbid Angel]]*

### Fredag [[25. august]] «Blessed From Below»
* *[[Grimfist]]*
* *[[Witchcraft]]*
* *[[Gojira]]*
* *[[Atheist]]*
* *[[Destruction]]*
* *[[Satyricon (band)|Satyricon]]*

### Lørdag [[26. august]] «Morbid Tales»
* *[[Keep of Kalessin]]*
* *[[Sahg]]*
* *[[1349 (band)|1349]]*
* *[[I (band)|I]]*
* *[[My Dying Bride]]*
* *[[Celtic Frost]]*
Øivind H. Solheim

**Øivind Henrik Solheim** (født 1947) er en norsk forfatter.

Solheim studerte i Bergen fra 1966 til 1973, og er utdannet lektor.

I tillegg til å ha forfattet eller bidratt til flere bøker har han også skrevet kronikker, artikler, dikt og innlegg i pressen, hovedsakelig i *[[Bergens Tidende]]*, og på selvpubliseringsnettstedet *[[Medium (nettsted)|Medium]].*

## Bibliografi
* 1978: *Stupet* (roman), Det Norske Samlaget
* 1981: «Mariken Mustang» (novelle i *Noveller i Samtiden*), Aschehoug
* 1982: *Tellus ’89* (roman), Det norske Samlaget
* 1985: *Den dyrebare freden* (antologi), Universitetsforlaget – medforfatter
* 1988: *Lectures* (lærebok i fransk), Universitetsforlaget – medforfatter
* 2008: *Fabrikken* (roman), Fiksjonsforlaget, ISBN 978-82-997841-0-8
* 2016: *Den andre - Kvinna i Berjaflotvegen* (roman), Fiksjonsforlaget
* 2017: *Hjartet blir aldri fullt* (dikt), Fiksjonsforlaget

## Referanser


## Kilder
*Presentasjon av Øivind H. Solheim i Forfatterkatalogen på Forfattersentrums nettsider

## Eksterne lenker
* Nettside Fiksjonsforlaget
*[Digitaliserte bøker av Øivind H. Solheim](https://www.nb.no/search?mediatype=b%C3%B8ker&name=%22Solheim%2C%20%C3%98ivind%20H.%20(%C3%98ivind%20Henrik)%22) hos Nasjonalbiblioteket
Fylkesvei 7582

**Fylkesvei 7582** går mellom Tjyvsøya og Nordneset i Røst. Veien er ca. 4,0&nbsp;km lang.

Frem til 2019 hadde veien betegnelsen fylkesvei 781 (Nordland).

## Kommuner og knutepunkter

* Røst ferjekai

## Referanser




## Eksterne lenker
* Vegvesenets vegkart 
* Statens vegvesen: Ny fergekai på Røst (17. juli 2008)
*
Hvam videregående skole

**Hvam videregående skole** er en videregående skole beliggende i Nes kommune i Akershus, og er opprinnelig en landbruksskole. Skolen er landets største innenfor utdanningsprogrammet Naturbruk, med moderne avdelinger blant annet for husdyr. 

Hvam videregående skole har eget internat med plass til rundt 90 elever. Skolen har også egen golfbane og innendørs klatrevegg. 

## Om skolen

Hvam videregående skole het tidligere Akershus landbruksskole. Det var på den tiden kun opplæring i landbruksrelaterte fag.

;Opplæringstilbud

Skolen tilbyr utdanningsprogrammene:  
* Naturbruk med yrkeskompetanse (agronom), generell studiekompetanse og spesiell studiekompetanse
* Medier og kommunikasjon (ny ordning fra høsten 2016)
* Idrettsfag
* Påbygging til generell studiekompetanse
Det tilbys tilrettelagt opplæring i større og mindre grupper innenfor Naturbruk. På Vg1 Naturbruk gis det tilbud om fordypning i dyrefag, hestefag, anleggsgartnerfag, eller allsidig landbruk. På Vg2 tilbys Landbruk og gartnernæring, Hest og hovslagerfag, og Anleggsgartner- og idrettsanleggfag. I tillegg tilbys et treårig løp i Dyrekunnskap og Energi- og miljøfag med egne søkerkoder for elever som ønsker spesiell studiekompetanse og fordypning i realfag. Elever på Naturbruk har mulighet til å søke om å få ta et skoleår (Vg2) som utvekslingselev i et godkjent samarbeidsprogram med en naturbruksskole i Yorkshire i England. Utdanningsprogrammene Medier og kommunikasjon og Idrettsfag er studieforberedende løp over tre år og gir generell studiekompetanse.

;Voksenopplæring:
Hvam videregående skole har flere godkjente studietilbud på fagskolenivå, samt voksenopplæring i landbruksfag.

## Referanser


## Eksterne lenker
*
Jødehat (andre betydninger)

**Jødehat** kan sikte til:

* Antisemittisme, rasemessig begrunnet hat mot jøder
* *[[Jødehat?]]*, israelsk film fra 2009
* *[[Jødehat (bok)|Jødehat. Antisemittismens historie fra antikken til i dag]]*, bok skrevet av Izabela Dahl, Trond Berg Eriksen, Einhart Lorenz og Håkon Harket
* Jødehatt
Kjell Bäckman

**Kjell Hilding «Tjalle» Bäckman** (født 21. februar 1934 i Göteborg, død 9. januar 2019 i Göteborg) var en svensk skøyteløper. Han representerte IK Wega, og var en typisk langdistanseløper.

Kjell Bäckman tok OL-bronse på meter i Squaw Valley i 1960 med tiden 16.14,2. Han var den første som offisielt slo Hjalmar Andersens åtte år gamle verdensrekord på  m (16.32,6) satt på Hamar stadion i 1952. I løpets senere par slo både Knut Johannesen (gull 15.46,6) og russiske Viktor Kositsjkin (sølv 15.49,2) tiden til Kjell Bäckman, som dermed fikk bronse.

Bäckman deltok i tre VM og tre EM allround, men uten fremskutte resultater. Hans beste plassering var 15. plass i EM 1963, og han markerte seg heller ikke på langdistansene i disse mesterskapene.

Han vant også  m under landskamp mot Nederland og Norge i Amsterdam 1962, foran blant annet Fred Anton Maier og Ivar Nilsson.
## Personlige rekorder

## OL-medaljer
* 1960  Squaw Valley -  Bronse i hurtigløp på skøyter, 10 000 meter  Sverige

## Referanser




## Eksterne lenker
* 
* 
*
Hameur Bouazza

**Hameur Bouzza** (født 22. februar 1985 i Évry (Essonne), Frankrike) er en franskfødt algerisk fotballspiller. Han spiller for den kypriotiske klubben AC Omonia.

Han har også vært på lån i Charlton Athletic og Swindon Town.

Han har siden 2007 spilt ni landskamper for .

## Referanser


## Eksterne lenker
*
Fylkesvei 7588

**Fylkesvei 7588** går mellom Nordlandshagen og Tjuvneset i Værøy. Veien er 8,7&nbsp;km lang.

Frem til 2019 hadde veien betegnelsen fylkesvei 791 (Nordland).

## Kommuner og knutepunkter

*Endepunkt , Nordlandshagen

* Oternesan
* Skarsvollen

## Referanser




## Eksterne lenker
* Vegvesenets vegkart 
*
Karl Ludwig von Ficquelmont

**Karl Ludwig greve av Ficquelmont** (født 23. mars 1777 på Schloss Dieuze ved Nancy, død 7. april 1857 i Venezia) var en østerriksk general og statsmann.

Ficquelmont stammet fra en gammel lothringsk adelsslekt og trådte inn i den østerrikske arméen, hvor han ble oberst i 1809 og generalstabssjef i arméen til erkehertug Ferdinand Karl av Østerrike-Este. Han kommanderte mellom 1811 og 1812 tre kavaleriregimenter mot franskmennene i Spania. I 1814 ble han befordret til generalmajor, og i 1815 fikk han Lyon til å kapitulere.

Etter befrielseskrigen hadde han flere diplomatiske oppdrag. Han ble i 1829 ambassadør i St. Petersburg, og fikk dermed stor betydning for Metternichs innflytelse over tsar Nikolai I.

I 1830 ble han utnevnt til feltmarskalkløytnant, i 1840 til stats- og konferensminister og i 1843 til general av infanteriet.

20. mars 1848 over Ficquelmont stillingen som østerriksk utenriksminister etter Metternich. Fordi han ble regnet til Metternichs parti og som en venn av Russland ble han tvunget til å tre tilbake allerede 4. mai etter demonstrasjoner

Han bodde deretter i Wien og Venezia, hvor han døde i 1857.

## Verker
* *Aufklärungen über die Zeit vom 20. März bis zum 4. Mai 1848*. Leipzig (2. A., 1850)
* *Deutschland, Österreich und Preußen*. Wien (1851)
* *Lord Palmerston, England und der Kontinent*. 2 Bde. Wien (1852)
* *Russlands Politik und die Donaufürstentümer*. Wien (1854)
* *Zum künftigen frieden*. Wien (1856)

## Referanser
Oslo Bryteklubb

**Oslo Bryteklubb** (**OBK**) er en bryteklubb på Kalbakken i Oslo, stiftet 11. februar 1947. Siden 1983 har OBK hatt treningslokaler i Grorud Samfunnshus på Kalbakken. Disse lokalene ble tildelt klubben av Park og Idrettsvesenet i Oslo.

Klubben har cirka 30 aktive brytere som deltar i konkurranser.

## Historie
Etter en rekke forberedende møter ble Oslo Bryteklubb offisielt stiftet i lokale D i Folkets hus, 11. februar 1947.

Wilhelm Kristiansen var initiativtager til dannelsen av klubben. Han ble også valgt til klubbens første formann. 62 personer tegnet medlemskap og hele 152 medlemmer møtte ved det første årsmøtet, som ble avhold 8. april 1948.

OBKs første treningslokale var på Akershus festning. Den første brytematten ble kjøpt inn ved hjelp av penger fra loddsalg. OBK har hatt flere forskjellige treningslokaler gjennom de påfølgende 67 årene; Krigsskolen, Hersleb skole, Vahl skole, Løkenåsen skole, Skåreråsen, Fossum skole og sist, Grorud Samfunnshus.

Tidligere brytestevner er blant annet «Oslo Open» i 2016 i Apalløkkahallen.

### Trenere
Blant klubbens mer kjente trenere er Olav Andreassen, Harald Østby, Rolf Olsen, Terje Johnsen, Ronny Sigde, Mikael Ljungberg, Jon Rønningen, Dagens hoved trenere 2022 er Kjell Georg Karlsen og Rune Pedersen Murby.

Olav Andreassen fikk Kongens fortjenstmedalje i sølv for sitt trenervirke. Han ble medlem i OBK 30. juni 1947, og var aktiv trener for OBK helt til sin bortgang i desember 1999. Harald Østby, Terje Johnsen, Olav Andreassen, Kjell Georg Karlsen og Rune Pedersen Murby har fått Norges bryteforbunds fortjenestemedalje.

30 brytere har representert Norge (Norges Bryteforbund) ved internasjonale turneringer for ungdom, junior og senior.

### OBKs formenn
*1947-1950 Wilhelm Kristiansen
*1950-1958 Ole Johnsen
*1958-1962 Wilhelm Kristiansen
*1962-1965 Rolf Olsen
*1965-1967 Wilhelm Kristiansen
*1967-1970 Harald Østby
*1970-1974 Thor Sjøberg
*1974-1975 Egil Holstad / Birger Nilsen
*1975-1976 Birger Nilsen
*1976-1978 Rolf Olsen
*1978-1980 Terje Johnsen
*1980-1981 Bjørn Otterstad / Terje Johnsen
*1981-1989 Terje Johnsen
*1987-2001 Bjørn Østby
*2001-2002 Anna Nabbing
*2002- 2006 Bjørn Berge
*2006- 2007 Bjørn Berge/Terje Johnsen
*2007 - 2010 Hege Svebakken
*2010 - 2011 Terje Johnsen
*2011 - 2012 Kjell Karlsen
*2012 - 2014 Jørgen Malmstrøm
*2014 - 2015 Inger Wold

### Æresmedlemmer
Oslo Bryteklubbs høysete anerkjennelse, æresmedlemskap, er tildelt følgende personer:
*Wilhelm Kristiansen
*Einar Wangen
*Rolf Olsen
*Olav Andreassen
*Harald Østby
*Terje Johnsen
*Harald Gulliksen
*Jan Martinsen
*Jon Rønningen
*Bjørn Østby  Stig-Andre Berge  Tor Ivar Busch

## Referanser


## Eksterne lenker
*
MS «Fjorddrott» (1976)

**MS «Fjorddrott»**, nå **MS «Côte des Isles»**, var en norsk hurtigbåt av westamaran-typen.

## Teknisk Informasjon
*Byggeår: 1976
*Byggeverft: Westermoen Hydrofoil AS, Mandal
*Fart: 26Knop
*Passasjerkapasitet: 169
*Motor: To MTU på 1100hk. hver

## Historie
*1976: Overlevert fra Westermoen Hydrofoil, Mandal til Det Stavangerske Dampskibsselskab, Stavanger Satt inn på hurtigbåtruta mellom Stavanger og Sauda.
*1986: FLyttet til hurtigbåtruta mellom Stavanger og Sandeid
*1990: Jan.: Overført til Rogaland Trafikkselskap A/S, Stavanger.
*1990: Høst: Omdøpt til M/S "Ternøy" og lagt opp for salg.
*1991: Solgt til et rederi i Frankrike, omdøpt til M/S "Brittania" og satt i trafikk mellom Frankrikes fastland og Kanaløyene Jersey og Guernsey.
*1997: Solgt og omdøpt M/S "Gôte des Isles".
*2007: Uklart hvor båten befinner seg.

## Se også
*Flåteliste for Rogaland Trafikkselskap/Stavangerske

## Kilder
*Fjordabåtene, Rutebåter, ferjer og hurtigbåter i Rogaland 1955–2005' av Jone Laugaland, Wigestrand Forlag, 2005

## Eksterne lenker
*
Jack Daniel’s

**Jack Daniel's** er et whiskeydestilleri og -merke fra Tennessee i USA. Jack Daniel's er kjent for sine rektangulære flasker og sin svarte etikett. Det mest kjente produktet, Old No. 7, består av 80 % mais, 12 % bygg og 8 % rug. Jack Daniel's er definert som Tennessee whiskey.  

Virksomheten eies av Brown-Forman Corporation, som ble startet i Louisville i Kentucky i 1870. Selskapet er børsnotert i New York.

## Eksterne lenker
*
Röda Lacket

**Röda Lacket** er en type snus som produseres av Swedish Match og har en mild smak av tobakk. Röda lacket finnes som både løs og porsjonssnus.

Röda Lacket er det nest eldste varemerket etter Ettan. Röda Lacket ble lansert 1850 av Petter Swartz snusfabrik i Norrköping. Var trolig mest populær under ungdomsrevolusjonen i 1968. Muligens hadde den røde fargen noe med saken å gjøre.
Röda Lackets mest utpregde egenskap er dens karakteritistike smak og konsistens. Smaken er mild og noe fruktig, med små innslag av lakris. Konsistensen minner om leire, noe som gjør den lett å bake til en prille/pris. 
I 2005 ble Röda Lacket fornyet både når det gjelder form og innhold. De klassiska smakene ble forsterket og en ny design vokste frem. Nye Röda Lacket er en naturlig forlengning av det Röda Lacket alltid har stått for. Den røde fargen symboliserer fortsatt det rebelske i Röda Lackets natur. Høsten 2006 ble også Röda Lacket Vit Portion lansert med 21 ulike designerlokk.

## Merker
Røda Lacket finnes i 3 varianter

**Røda Lacket Løs** (45 g):
*Nikotinmengde 8&nbsp;mg/g.
*Vannmengde: 52 %
*Saltmengde: ca. 4 %

**Røda Lacket White Portion** (24 g):
*Nikotinmengde 8&nbsp;mg pr/portion.
*Vannmengde: 50 %
*Saltmengde: ca. 4 %

**Claq Qui By Röda Lacket** (24 g):
*Nikotinmengde 13&nbsp;mg/g.
*Vannmengde: 45 %
*Saltmengde: ca. 3 %

Claq Qui ble lansert høsten 2008 kun for det norske markedet. Snusen har en kraftig og fyldig tobakssmak med klassisk base. «Claq qui» er Fransk og betyr «ørefik» og dette preget også designet på boksen; hvit boks med røde blodflekker.

## Referanser


## Eksterne lenker
* Swedish Match
* GothiaTek
Alexander von Mensdorff-Pouilly

**Alexander greve av Mensdorff-Pouilly**, **fyrste Dietrichstein zu Nikolsburg** (født 4. august 1813 i Coburg, død 14. februar 1871 i Praha) var en østerriksk offiser og statsmann.

## Liv og virke
### Bakgrunn
Han stammet fra en opprinnelig lothringsk adelsslekt, som i 1818 ble opphøyet i østerriksk grevestand. Slekten het opprinnelig Pouilly etter en besittelse ved Saône, og emigrerte til Østerrike under den franske revolusjon. I Østerrike tok de navnet Mensdorff.

Alexander von Mensdorff-Pouilly var sønn av general Emanuel von Mensdorff-Pouilly (1777–1852) og prinsesse Sophie av Sachsen-Coburg-Saalfeld (datter av hertug Franz av Sachsen-Coburg-Saalfeld). Han var på morssiden søskenbarn både til dronning Victoria av Storbritannia og hennes ektemann Albert av Sachsen-Coburg-Gotha. 

### Offiser
I 1829 trådte han inn i arméen, ble i 1836 rittmester, i 1844 major, kjempet i Italia og Ungarn med utmerkelse 1848-49, ble i 1849 oberst og i 1850 generalmajor.

I begynnelsen av 1851 ble han utnevnt til østerriksk kommissær i provinsen Schleswig-Holstein og i 1852 til østerriksk gesandt til St. Petersburg. Allerede i 1853 ble han hjemkalt, og bodde en tid i England. Han ble så utnevnt til brigadegeneral av det 7. armékorps og i 1858 til feltmarskalkløytnant. Under den polske oppstanden i 1863 var han generalguvernør i Galicia, og utmerket seg med energi og humanitet.

### Utenriksminister
Den 27. oktober 1864 ble han utnevnt til østerriksk utenriksminister. Som utenriksminister var han meget lojal mot keiseren og satte aldri egne synspunkter igjennom. Han la ned utenriksministervervet i november 1866 og ble i 1870 kommanderende general i Zagreb og deretter i Praha.

Han var gift med grevinne Alexandrine von Dietrichstein (f. 1824), arvingen til fyrst Joseph von Dietrichstein. Etter fyrstens død arvet han gjennom keiserlig diplom tittelen som fyrste av Dietrichstein til Nikolsburg.

## Referanser


## Litteratur
* 
* 
* 
*
Robert Merkulov

**Robert Viktorovitsj Merkulov** (russisk Роберт Викторович Меркулов, født 9. august 1931, død 6. november 2022) var en russisk tidligere skøyteløper. Han representerte Sovjetunionen.

Robert Merkulovs første deltakelse i et internasjonale mesterskap var VM i Sapporo 17. januar 1954, hvor han endte på 8.-plass med poengsum 201.220 og følgende tider: 500 m 46,5 (7) – 5000 m 8.31,6 (7) – 1500 m 2.25,5 (5) – 10000 m 18.21,2 (6)

I VM i Oslo 12. februar 1956 tok Robert Merkulov sølv, med poengsum 188.297 – 42,9 (5) – 8.12,3 (5) – 2.14,6 (6) – 17.06,0 (8) etter sin landsmann Oleg Gontsjarenko 
I VM i Oslo 15. februar 1959 tok han bronse etter Juhani Järvinen Finland (gull) og Toivo Salonen Finland (sølv).
  
I EM i Oslo 4. februar 1962 tok Merkulov endelig sitt første og eneste gull i et mesterskap med poengsummen 188.163 og tidene: 42,9 (6) – 8.09,6 (1) – 2.15,7 (3) – 17.01,4 (3) og med den franske overraskelsesmannen André Kouprianoff som nr. 2.

## Referanser


## Eksterne lenker
* 
*  Robert Merkulov på The-Sports.org (noen mesterskapsresultater)
* 
*
Jack Tupper Daniels

**Jack Tupper Daniels** (1933–2025) var en amerikansk sportsutøver som deltok i de olympiske leker 1956 i Melbourne og 1960 i Roma.

Daniels vant en olympisk sølvmedalje i moderne femkamp i Sommer-OL 1956 i Melbourne. Han var med på det amerikanske laget som kom på andreplass i lagkonkurransen bak Ungarn. De andre på laget var William Andre og George Lambert.

Fire år senere, i Sommer-OL 1960 i Roma vant han en bronsemedalje i lagkonkurransen i moderne femkamp sammen med Robert Lee Beck og George Lambert.

## OL-medaljer
* 1956  Melbourne –  Sølv i moderne femkamp, lag  USA
* 1960  Roma –  Bronse i moderne femkamp, lag  USA

## Referanser


## Eksterne lenker
*
Fylkesvei 6386

**Fylkesvei 6386 (Fv6386)** går mellom Moskard og Hermstad i Indre Fosen.

Før Trøndelag fylke ble opprettet 1. januar 2018 hadde veien betegnelsen Fylkesvei 196 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
MS «Fjorddrott» (1990)

**M/S «Fjorddrott»** er en norskbygget hurtigbåt av katamaran-typen som gikk i ruten Stavanger-Sand-Sauda helt til den ble solgt til De forente arabiske emirater i 2007. Skipet er et av tre like søsterskip levert i 1990 for trafikk på Vindafjord- og Ryfylke-rutene.

## Teknisk informasjon
*Byggeår: 1990
*Byggeverft: Båtservice Mandal Verft
*Fart: 35Knop
*Passasjerkapasitet: 150(som ny) 180(etter 1995)
*Motor: to MTU

## Historie
*1990: Levert fra Båtservice Mandal Verft til Rogaland Trafikkselskap A/S, Stavanger, døpt M/S «Fjorddrott» og satt inn på hurtigbåtruten Stavanger-Sauda.
*2003: jan.: Overført til Stavangerske AS, Stavanger.
*2007: mars: tatt ut av trafikk og solgt til De forente arabiske emirater.
*2007: april: Løftet ombord på tungløftskipet M/S «Maria» for å transporteres fra Norge til De forente arabiske emirater.

## Se også
*Flåteliste for Rogaland Trafikkselskap/Stavangerske

## Eksterne lenker
* 
*  Stavangerskes hjemmeside
Fedje (øy)

**Fedje** er den største øyen i Fedje kommune i Vestland. Den ligger vest for Fedjefjorden og nord for Fedjeosen. Øyens areal er 7,2 kvadratkilometer. På sydspissen av øyen finner man Hellisøy fyr. Det høyeste fjellet på Fedje er Fedjebjørnen (42 moh).

## Referanser
MS «Fjordsol» (1986)

**M/S «Kyst Express»** ex. **M/S «Tjeldøy»** ex. **M/S «Ryfylke»** ex. **M/S «Fjordsol»** er en norsk hurtigbåt av westamaran-typen. Den gikk i rute mellom Stavanger og Sauda fra 1986, men ble erstattet av MS Fjordrott fordi den hadde dårlige egenskaper om vinteren når det la seg is på Ryfylke-fjordene. Skipet var konstruert for å kunne ferdes i og bryte is, men oppbrutt is og vann danner en tykk væske som tetter kjølevannstilførselen for motorene. Dette er et stadig problem også for nye hurtigbåter. Da den ble tatt ut av Sauda-ruten i 1990, ble den i mange år brukt som reservebåt inntil den ble solgt videre til Ofotens og Vesteraalens Dampskibsselskab i 2002.

## Teknisk Informasjon
*Byggeår: 1986 
*Byggeverft: Westermoen Hydrofoil AS, Mandal.
*Fart: 26
*Passasjerkapasitet: 190(frem til 2002) 187(etter 2002)
*Motor: To MTU

## Historie
*1986: Levert fra Westermoen Hydrofoil AS, Mandal til Det Stavangerske Dampskibsselskab A/S, Stavanger, døpt M/S «Fjordsol» og satt inn på hurtigbåtruta mellom Stavanger og Sauda.
*1990: jan.: Overført til Rogaland Trafikkselskap A/S, Stavanger.
*1990: høst: omdøpt til M/S «Ryfylke» og satt inn på en annen rute.
*2002: jan.: Solgt til Ofotens og Vesteraalens Dampskibsselskab ASA, Narvik. omdøpt til M/S «Tjeldøy» og satt inn på ruten «Nordlandsekspressen».
*2005: feb.: Solgt til Bergen Nordhordland Rutelag AS, Kleppestø. omdøpt til M/S «Kyst Express» og satt inn på ruta Bergen-Kleppestø (Askøy).
*2005: aug.: Overført til Bergen Nordhordland Rutelag AS og BNR Fjordcharter lagt opp som charter- og reservebåt.
*2007: Brukes fortsatt som charter- og reservebåt.

## Referanser


## Eksterne lenker
* 
*  Bergen Nordhordland Rutelags hjemmeside
*  BNR Fjordcharters hjemmeside
*  Andre fartøy eid av Rogaland Trafikkselskap
Valley of the Damned

***Valley of the Damned*** er debutalbumet til det britiske power metal-bandet DragonForce.

## Sporliste
#«Invocation of Apocalyptic Evil» (0:13)
#«Valley of the Damned» (7:11)
#«Black Fire» (5:47)
#«Black Winter Night» (6:30)
#«Starfire» (5:53)
#«Disciples of Babylon» (7:16)
#«Revelations» (6:52)
#«Evening Star» (6:39)
#«Heart of a Dragon» (5:23)
#«Where Dragons Rule» (5:49) (Japansk bonusspor)

## Personell
*ZP Theart – Vokal
*Herman Li – Akustisk gitar, elektrisk gitar og ekstravokal
*Sam Totman – Elektrisk gitar
*Vadim Pruzhanov – Keyboard og piano
*Didier Almouzni – Trommer

## Eksterne lenker
*
Bla, bla, bla

***Bla, bla, bla*** er en norsk humorserie med Anne-Kat. Hærland som gikk på NRK i 2000 og 2003. Serien var et humoristisk harselas av ukeblader med ironi som et klart fremtredende element. Hærland inviterte gjester i studio og dro også ut for å oppsøke personer og steder. Serien inneholdt også faste innslag med diverse sketsjer, og man ble også presentert med skikkelsen Bodil som skulle forestille en kvinne som ikke hadde draget på gutta, og som konstant ble rakket ned på av Hærland. Andre personer som var med i serien var Geir Schau, som spilte i rollen som den rølpete kjæresten til Hærland i sesong to.  

Det ble i alt sendt 16 episoder i 2000 som ble fordelt på vår- og høstsesongen 2000. I tillegg ble det sendt seks episoder vinteren 2003. 

Første sesong ble i snitt sett av 560 000.

## Referanser


## Eksterne lenker
Emile Heskey

**Emile William Ivanhoe Heskey** (født 11. januar 1978) er en engelsk tidligere fotballspiller.

## Klubbfotball
### Leicester City
Han startet sin karriere i Leicester City, akkurat som Gary Lineker. Hans første trofé som spiller var Ligacupen i 1997 da han hjalp Leicester og vinne 1–0 etter ekstraomganger over Middlesbrough FC i finalen. Han var med å gjenta bragden i 2000, de slo Tranmere Rovers 2-1 i finalen.

### Liverpool FC
I mars 2000 gikk han til Liverpool for en rekordavtale på 11 millioner britiske pund.

Heskey debuterte i en FA Premier League kamp mot Sunderland den 11. mars 2000 og scoret sitt første mål i en 3&ndash;0 seier over Coventry City den 1. april.
Han avsluttet sesongen 1999/2000 med 12 kamper og tre mål for Liverpool.

Hans første hele sesong ble meget suksessfull, da han var med på laget som vant tre cup-mesterskap: Ligacupen, FA-cupen og UEFA-cupen. Etter sin første sesong var han også med på å vinne to nye pokaler for Merseyside-laget, UEFA Super Cupen og Charity Shield.

### Birmingham City
Etter 2003/04-sesongen gikk han til Birmingham City for 6,25 millioner britiske pund og ble deres dyreste spiller. Birmingham hadde en dårlig 2005/06 sesong og Heskey lagde bare 4 mål. Han ble av mange supportere sett på som en dyr flopp.

### Wigan Athletic FC
Han gikk sommeren 2006 til Wigan for 5,5 millioner pund.

I desember 2008 kom det meldinger i media som knyttet Heskey til gamleklubben Liverpool, samt Aston Villa.

### Aston Villa
Den 23. januar 2009 signerte Emile Heskey en 3,5 års kontrakt med Aston Villa, og sin tidligere manager (i Leicester) Martin O`Neill. Heskey ble ikke tilbudt ny kontrakt med Aston Villa og ble derfor frigitt av klubben i mai 2012. Heskey og Les Ferdinand er de eneste spillerne i Premier League som har scoret over 100 mål, uten å ha skoret på ett eneste straffespark.

## Newcastle United Jets
Heskey gikk til Newcastle United Jets sommeren 2012. Han har scoret 10 mål for klubben pr. 31.03.14

## Landslagsspill
Han var med i fotball-VM 2002 og fotball-EM 2004, men han har ikke laget veldig mange mål for England, og noen mener han ikke er god nok for landslaget der. Heskey fikk en del spilletid på  under Sven-Göran Eriksson da han spilte for Liverpool FC. Siden Peter Crouch kom inn på landslaget som et alternativ som targetman, har Heskey fått lite spilletid der. Pr 15. oktober 2008 har han 50 kamper og 5 mål for England.

## Meritter
****
* 62 landskamper og 7 mål for England (pr 30. august 2010)

**[[Leicester City]]**
* Ligacupen: 1997, 2000

**[[Liverpool FC|Liverpool]]**
* Ligacupen: 2001, 2003
* FA-cupen: 2001
* UEFA-cupen: 2001
* UEFA Super Cup: 2001
* Charity Shield: 2001

## Utenom fotball
Han gikk på samme skole som Gary Lineker gikk på da han var ung; nemlig «The City of Leicester School».

Heskey var partneren til Kylee Pinsent, men forlot henne i 2004 og giftet seg med Chantelle Tagoe i 2014. Heskey er far til fem barn, tre av disse med sin tidligere partner Pinsent og to med Tagoe.

Hans sønner Jaden og Reigan spiller for Manchester Citys akademi.

## Referanser


## Eksterne lenker
* 
* 
*  Liverpoolfc.tv om Heskey
*   Profil på WorldFootball.net
Fedje (andre betydninger)

**Fedje** har forskjellige betydninger:

* Fedje – kommune i Hordaland
* Fedje (øy) – største øy i Fedje
* Fedje (tettsted) – administrasjonssete for Fedje
* Fedje sjøtrafikksentral (Fedje VTS)
Fedjebjørnen

**Fedjebjørnen** er det høyeste punktet på øyen Fedje i kommunen av samme navn i Hordaland. Toppunktet måler 42,16 moh. Dette er det nest laveste blant høyeste punkt i noen norsk kommune.

## Referanser
Sonic Firestorm

***Sonic Firestorm*** er det andre studioalbumet til det britiske power metal-bandet DragonForce.

## Sporliste
# «My Spirit Will Go On» (7:54)
# «Fury of the Storm» (6:46)
# «Fields of Despair» (5:25)
# «Dawn over a New World» (5:12)
# «Above the Winter Moonlight» (7:30)
# «Soldiers of the Wasteland» (9:47)
# «Prepare for War» (6:15)
# «Once in a Lifetime» (7:46)
# «Cry of the Brave» (5:45) (Japansk bonusspor)

## Personell
*ZP Theart – Vokal
*Herman Li – Elektrisk gitar, akustisk gitar og ekstravokal
*Sam Totman – elektrisk og akustisk gitar
*Vadim Pruzhanov – Keyboard og akustisk gitar
*Adrian Lambert – Bass
*Dave Mackintosh – Trommer

## Eksterne lenker
*
Inhuman Rampage

***Inhuman Rampage*** er det tredje studioalbumet til det britiske power metal-bandet DragonForce.

## Sporliste
#«Through the Fire and Flames» (7:21)
#«Revolution Deathsquad» (7:52)
#«Storming the Burning Fields» (5:19)
#«Operation Ground and Pound» (7:44)
#«Body Breakdown» (6:58)
#«Cry for Eternity» (8:12)
#«The Flame of Youth» (6:41)
#«Trail of Broken Hearts» (5:57)
#«Lost Souls in Endless Time» (6:22) (Japansk bonusspor)

## Personell
*ZP Theart – Vokal
*Herman Li – Gitar og ekstravokal
*Sam Totman – Gitar og ekstravokal
*Vadim Pruzhanov – Keyboard, piano og ekstravokal
*Dave Mackintosh – Trommer og ekstravokal

## Eksterne lenker
*
Fylkesvei 6410

**Fylkesvei 6410 (Fv6410)** går mellom Røyne og Berg i Ørland kommune.

Før Trøndelag fylke ble opprettet 1. januar 2018 hadde veien betegnelsen fylkesvei 247 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
TV Sør

**TV Sør** var en kommersiell TV-kanal som har vært i drift siden 1997 og som eies av Fædrelandsvennen i Kristiansand. Kanalen er en del av Fædrelandsvennens Multimedieavdeling og er samlokalisert med avisredaksjonen på Fiskåtangen i Vågsbygd. Kanalen og avisen samarbeider tett både journalistisk og markedsmessig.

TV Sør har en halv times nyhetssendinger tre ganger daglig på ukedagene. Totalt har kanalen 20-25&nbsp;000 seere daglig.

TV Sør har 15 ansatte. Sjefredaktøren i Fædrelandsvennen er også ansvarlig redaktør for TV-kanalen.

Den 8. oktober 2007 skiftet kanalen navn til fvntv.
ZP Theart

**ZP «Zippy» Theart** (født 1975 i Clanwilliam, Sør-Afrika) er en afrikansk musiker. I 1999 svarte han på en annonse av Herman Li og Sam Totman som trengte en vokalist i det nye power metal-bandet deres DragonHeart (senere omdøpt DragonForce). ZP Theart var ifølge Li han første de prøvde ut til bandet som faktisk kunne synge like bra som han hevdet. ZP er ikke en forkortelse, men hans ekte fornavn og er skrevet i fødselsattesten hans.

ZP Theart har også sunget i Sam Totmans sideprosjekt Shadow Warriors.

## Referanser


## Eksterne lenker
* 
* 
*
Olympen (restaurant)

**Olympen Restaurant**, på folkemunne omtalt som «**Lompa**», er en restaurant og ølhall beliggende i Grønlandsleiret 15 i Oslo og har med skiftende eiere holdt på siden 1892 inntil de stengte dørene for en omfattende ombygging den 1. oktober 2006. Olympen åpnet igjen 3. november 2007.

Navnet Olympen refererer til gudenes bolig i gresk mytologi. Olympen er et fjell øst i Hellas også kjent som Olympos eller Olympus (2&nbsp;917 moh.).

## Historikk
Tomten Grønlandsleiret 15 har en lang historie som møteplass. I 1872 lå det i et pakkhus der innredet som kjeglebane. Daværende Ytteborg Bryggeri oppførte dagens bygning i 1892. Fra 1894 leide Grønland Folketheater lokalene som den gang het Olympen Christiania Morskabsteater. Det ble spilt folkekomedier og revyer på scenen av kjente skuespillere som Hauk Aabel. I 1904 startet Jørgen og Cathinka Jensens Restaurasjon i første etasje.  Salen ble innredet for kafé- og restaurantdrift. I 1912 startet Olympen Café og Restaurasjon. Stedet var kjent for sin levende musikk og underholdning, Brødrene Kjell og Rolf Bækkelund har underholdt med piano og fiolinspill på Olympen.

Olympen har vært  pusset opp og ominnredet en rekke ganger. I 1927 utførte arkitekt Lars Backer (1892–1930) en større utbedring av bygningen: Fasadeendring, utvidelse av bygningen samt takterrasse med servering. I årene 1961–63 ble Olympen pusset opp to ganger. Den første oppussingen falt ikke i smak hos publikum. Restauranten ble først pusset opp som en «østkantens franske hule». Bare Pigalle beholdt dette uttrykket. I oktober 2006 stengte dørene for nok en oppussing. Driften er nå overtatt av selskapet som bl.a. driver Café Tekehtopa samt restaurantene Ylajali og Arakataka.

 
Deler av innredningen var av kulturhistorisk verdi – især de ni store maleriene som Hans Henrik Sartz Backer (1865–1948) malte i 1928 med motiver fra Grønland og Enerhaugen. Bildene er organisert med motiver hentet fra bryggene nærmest inngangen, og motiver fra høyere opp i byen lenger inn i lokalet. Bildene var før rensing i 2007 så skitne at OsloSurf beskrev dem som: digre malerier av alvorlige menn. Paneler og smijernsarbeider var av høy kvalitet. Kaféen var fram til 2006 organisert som et stort rom med båser og et lavt tak midt i lokalet kledt med takstein. En av båsene samt deler av inventar og utstyr er overlatt til Oslo Bymuseum.

Stedet nevnes bl.a i Oskar Braatens *Ulvehiet*.

I andre etasje holdt nattklubben Pigalle til.

## Fotnoter


## Litteratur
*
*
* Johnsen, Per-Erling og Hansen, Lars Emil: *[https://web.archive.org/web/20160602061345/http://www.oslomuseum.no/images/stories/PDFer/Byminner/Byminner%20nr%201%20-%202007%20-%20web.pdf Brune minner på museum].* I Byminner nr. 1-2007, s. 54-60

## Eksterne lenker
*  Olympens nettside 
*  «Gravøl for Lompa»
*  «Olympisk oppussing»
*